
November  1986 


Mormoner  og  ædle  heste  i  Høsterkøb 


Frederiksborg  Amts  Avis  bragte 
d.  8.  juni  en  artikel  om  den  200- 
årige  Lundegård  i  Høsterkøb 
og  vi  bringer  følgende  om  gårdens  hi- 
storie: 

Om  Lundegaards  historie  fortæller 
Karen  Prip,  at  man  for  fire  år  siden, 
en  varm  sommerdag  fik  besøg  af  en 
ung  fysioterapeut  fra  Utah  i  USA. 
Hendes  navn  er  Vicky  Nielsen  og  hun 
havde  under  en  studietur  til  Hamborg 
sat  sig  for  at  finde  sin  fædrene  gård. 
Derfor  havde  hun  taget  turen  til  Kø- 
benhavn, indlogeret  sig  på  et  hotel  og 
taget  bussen  til  Høsterkøb. 

Gennem  Mormonernes  meget  store 
slægtforskningscenter  i  Utah  havde 
Vicky  Nielsen  efter  fire  års  undersø- 
gelser fået  kortlagt  Lundegaards  hi- 
storie. Det  viste  sig,  at  hendes  tip-tip 
oldefar  i  1780'erne  efter  Stavnsbåndets 
ophævelse  var  den  først  kendte  ejer  af 
Lundegaard.  Hans  navn  var  Bendt 
Nielsen  og  han  stammer  fra  Flakke- 
vadhus  i  Rungsted  og  var  gift  med 
Margrethe  Ejlertsen.  Efter  hans  over- 
tagelse af  Lundegaard  købtes  flere 


nabojorder  op  og  han  var  en  dygtig 
landmand,  der  bl.a.  begyndte  at  an- 
vende kunstgødning.  Efter  et  par  års 
forløb  blev  han  grebet  af  Mormonbe- 
vægelsen og  han  solgte  Lundegaard 
med  alt  for  en  sum,  der  i  datidens 
penge  svarede  til  30.000  dollars.  Det 
gjorde  ham  så  velhavende,  at  han 
kunne  financiere  emmigrations-udgif- 
terne  for  omkring  50  mennesker  fra 
egnen.  De  drog  over  Kiel  og  Sout- 
hampton til  New  Orleans,  hvor  de  hy- 


rede kærrer  og  okser  og  startede  en 
nybyggertilværelse  i  USA.  Der  var  600 
med  skibet  til  USA,  men  over  halvde- 
len døde  af  skørbug  og  kolera.  I  Utah 
fik  familien  Nielsen  efterhånden  en 
farm  og  i  dag  tæller  efterkommerne  et 
par  tusinde  medlemmer. 

De  nuværende  ejere  dyrker  det  me- 
ste af  de  50  tønder  land  jord  og  har  et 
mindre  hestestutteri  med  en  snes  he- 
ste, desuden  har  man  en  hestepension. 
Jørgen  Ljungstrøm  □ 


Et  billede  af  Lundegaard,  som  den  så  ud  ved  århundredeskiftet  og  som 
den  må  formodes  nogenlunde  at  have  set  ud for  200  år  siden. 

Ny  områdepræsident  i  Europa 


Den  15.  august  blev  ældste  Car- 
los E.  Asay  den  ny  præsident 
for  Europa.  Han  efterfølger 
ældste  Joseph  B.  Wirthlin  som  har 
virket  siden  1984  og  som  nu  vender 
tilbage  til  Salt  Lake  City  for  at  blive 
øverste  chef  for  afdelingen  for  uddan- 
nelse og  redaktør  af  kirkens  blade. 
Rådgiverne,  ældsterne  Russell  C.  Tay- 
lor og  Hans  B.  Ringger  forbliver.  Ny- 
udnævnt er  også  Peter  Berkhahn  som 
efterfølger  Amos  L.  Wright  som  euro- 
pæisk forvaltningschef.  Den  14.  au- 
gust talte  den  nye  præsident  til  kirkens 
ansatte  ved  et  møde  i  Frankfurt-kon- 
toret. Ældste  Wirthlin  gav  et  afskeds- 
interview  til  de  europæiske  tidsskrifter. 

Underviser  bliver  den 
nye  områdepræsident 

Præsident  Carlos  E.  Asay  blev  født 
den  12.  juni  1926  i  Sutherland,  Utah. 
Han  har  tjent  i  Den  palæstinensisk-sy- 
riske  Mission.  Tog  afgangseksamen 
ved  Utahs  universitet  med  en  doktor- 
grad i  undervisning  og  administration. 
Præsident  Asay  var  professor  i  under- 
visning ved  Brigham  Young  universi- 
tet i  Provo  samt  assisterende  dean  ved 
BYU-universitet  i  Hawaii.  Han  var 
lærer  og  administrator  ved  offentlige 
skoler  før  han  begyndte  sin  højere  ud- 
dannelse. 

Præsident  Asay  blev  opretholdt 
som  generalautoritet  den  3.  april  1976 
og  blev  kaldet  til  De  halvfjerds  Præsi- 
dium i  februar  1980.  Fra  1976  til  1980 
virkede  han  som  øverste  leder  for  mis- 
sionsafdelingen  og  som  præsident  for 
kirkens  internationale  mission.  Hans 
seneste  kaldelse  var  som  øverste  leder 
af  uddannelsessektoren  og  som  redak- 
tør for  kirkens  tidsskrifter.  y 

Før  sin  kaldelse  som  generalautori- 
tet var  ældste  Asay  biskop  i  5  år,  re- 
gionalrepræsentant og  virkede  som 
missionspræsident  i  Texas  nord.  Han 
og  hans  hustru  Colleen  har  8  børn. 

Ældsterne  Taylor  og  Ringger 
fortsætter  som  rådgivere 

Ældste  Taylor,  tidligere  stavs-  og 
missionspræsident  samt  regionalre- 
præsentant, har  virket  som  rådgiver  i 


områdepræsidentskabet  siden  1984  da 
den  nye  administrative  ordning  blev 
indført.  Ældste  Ringger  er  tidligere  bi- 
skop, stavspræsident  og  regionalre- 
præsentant og  har  virket  siden  1985. 


Ny  forvaltningschef 

Den  14.  juli  overtog  Peter  Berk- 
hahn Amos  L.  Wrights  stilling  som 
forvaltningschef.  Broder  Wright  ven- 
der tilbage  til  Salt  Lake  City  efter  at 
have  haft  stillingen  siden  marts  1983. 
Broder  Berkhahn  er  tysker  og  har  vir- 
ket over  10  år  i  Frankfurt  i  forskellige 
administrative  stillinger.  Forud  for 
overtagelsen  arbejdede  han  for  det 
præsiderende  biskopråd  i  forskellige 
afdelinger  ved  kirkens  hovedsæde  i 
Salt  Lake  City. 

Tale  til  de  ansatte  i  Frankfurt 

Ved  et  møde  i  kirken  i  Frankfurt 
havde  kirkens  ansatte  lejlighed  til  at 
hilse  på  den  ny  områdepræsident  æld- 
ste Carlos  E.  Asay  og  sige  farvel  til 
ældste  Wirthlin. 

Præsident  Asay  sagde  at  han  allere- 
de følte  sig  hjemme  i  Frankfurt  - 
»hvor  min  hustru  er,  der  er  hjemmet«. 
Som  svar  på  den  påskønnelse  ældste 
Wirthlin  udtrykte  overfor  ældste  Tay- 
lor og  ældste  Ringger  sagde  præsident 
Asay:  »Jeg  vil  være  mere  afhængig  af 
dem  end  de  forestiller  sig«. 

Han  erindrede  at  en  ven  fra  et  andet 
trossamfund  engang  kom  til  ham  og 
spurgte  hvorfor  hans  kirke  ikke  havde 


samme  succes  som  vor  kirke  syntes  at 
have.  Idet  han  opregnede  grundene  til 
at  vores  kirke  havde  større  succes  end 
sin  vens,  svarede  præsident  Asay: 
»For  det  første  har  vi  evangeliets  fylde, 
for  det  andet  har  vi  en  levende  profet, 
for  det  tredie  har  vi  præstedømmet  og 
for  det  fjerde  gør  vi  vort  arbejde  med 
kraften  fra  et  personligt  vidnesbyrd«. 

Idet  præsident  Asay  priste  det  æld- 
ste Wirthlin  havde  opnået  i  sin  em- 
bedstid  sagde  han:  »Du  har  gjort  et 
meget  stort  stykke  arbejde  men  vi  kan 
stadig  gå  fremad,  ikke?  Så  den  største 
hyldest  vi  kan  give  ældste  Wirthlin  er 
at  gøre  det  endnu  bedre«. 

I  sin  farvel-tale  opholdt  ældste 
Wirthlin  sig  lidt  ved  den  kærlighed 
han  havde  følt  for  sine  rådgivere  og 
medarbejdere.  Idet  han  beskrev  sine 
to  rådgivere  sagde  han:  »Når  ældste 
Taylor  rører  ved  missionsarbejdet  så 
sker  der  bare  noget.  Han  spilder  aldrig 
et  minut«.  Og  om  ældste  Ringger  det- 
te: »Hvadenten  du  kommer  til  kon- 
toret klokken  6  om  morgenen  eller 
forlader  det  klokken  12  om  natten  så 
er  han  der.  Du  kan  ikke  overgå  ham  i 
at  arbejde.  Jeg  gav  op  for  længe  si- 
den«. Ældste  Wirthlin  lagde  vægt  på 
vigtigheden  af  at  tilgive  hinanden.  Idet 
han  citerede  Frelserens  ord  om  tilgi- 
velse fortsatte  han:  »Det  er  ikke  bare 
et  spørgsmål  om  at  tilgive,  men  vi  må 
lære  alt  det  positive  der  fmdes  i  vore 
medarbejdere.  Mit  liv  er  blevet  bedre 
fordi  jeg  har  gjort  det«. 

□ 

Et  farvel-interview  med 
ældste  Joseph  B.  Wirthlin 


^  ^  "W"^V  en    største  udfordring 
I    I  var  ikke  det  geografiske 

-M— eller  sproglige  men  det 
åndelige."  Sådan  sagde  den  tidligere 
områdepræsident  for  Europa  i  dette 
farvel-interview  til  Stjernen,  idet  han 
tilsyneladende  modsagde  en  overvæl- 
dende fysisk  realitet.  Hans  ansvars- 
område strakte  sig  nemlig  fra  Ham- 
merfest i  Norge,  næsten  500  km  oven- 
for polarcirklen,  til  Kapstaden  i  Syd- 
afrika, 14.000  km  sydligere.  Et  områ- 
de med  store  kulturelle  og  sproglige 
forviklinger.  Men  han  mente  hvad  han 
sagde. 

"Når  alt  kommer  til  alt  så  er  det 
Herrens  ånd  der  tæller  mest  i  kirkens 
administration.  Hvor  end  vi  går  er  der 
altid  dette  grundlæggende  princip:  at 
sætte  sin  lid  til  Herrens  Ånd." 

Hvad  var  så  hans  hovedformål  i 
disse  to  år? 

"Som  et  områdepræsidentskab  var 
et  vore  mål  at  øge  antallet  (og  kvalite- 
ten) af  omvendelsesdåb  væsentligt.  Og 
vi  glæder  os  over  en  forøgelse  på  33% 
som  vi  havde  forventet  der.  Glade 
men  ikke  tilfredse,  for  en  leder  må  al- 
drig være  tilfreds  -  vi  kan  ikke  stå  stil- 
le, for  gør  vi  det  er  vi  på  afveje." 

Under  interviewet  var  det  tydeligt 


hele  vejen  igennem  at  ældste  Wirthlins 
hjerte  hænger  ved  missioneringen.  Vi 
bad  ham  nævne  nogle  få  mindeværdi- 
ge oplevelser  fra  hans  embedsgerning 
og  han  sagde  straks:  "En  af  dem  er  det 
øgede  antal  omvendte.  Der  virker  nu 
flere  europæiske  missionærer  end  no- 
gen sinde  før.  En  stav  fx.  har  33  mis- 
sionærer på  mission.  Og  det  var  uhørt 
for  5  år  siden.  Prøv  at  lægge  mærke  til 
hvilken  virkning  dette  vil  have  på 
fremtidens  lederskab  i  kirken  i  Euro- 
pa." 

Vi  spurgte  hvordan  det  går  med 
missioneringen  blandt  de  sorte  i  Afri- 
ka, og  ældste  Wirthlin  talte  længe  om 
kirkens  fremgang  der:  "Der  er  allerede 
over  8.000  medlemmer  i  Ghana  og 
Nigeria.  Og  hvis  medlemmerne  dér  vil 
drage  fordel  af  mulighederne  der  lig- 
ger i  evangeliet,  vil  de  blive  ledere  i 
disse  lande.  Arbejdet  går  også  fremad 
i  Kenya  og  Zaire  og  da  min  virkelig 
gode  rådgiver  ældste  Russell  C.  Taylor 
fornylig  besøgte  Zaire  som  den  første 
generalautoritet  nogensinde,  blev  han 
godt  modtaget  af  de  højeste  rege- 
ringsmyndigheder. Selv  på  de  mindre 
øer  som  Mauritius  og  Réunion  (fr.)  ca. 
700  km  fra  Madagascar  har  kirken 
etableret  sig.  Og  jeg  føler  at  evangeliet 


vil  spredes  til  mange  andre  områder 
og  lande  i  Afrika. 

Hvilken  fremtid  har  kirken  i  Euro- 
pa? 

"Det  europæiske  område  vil  have 
en  sikker  fremgang  med  stor  vækst  i 
Portugal.  De  fem  templer  -  fire  i  Eu- 
ropa og  et  i  Sydafrika  -  der  nu  er  i 
gang  (det  sjette  bliver  snart  indviet)  vil 
fortsat  have  indflydelse  på  kirkens 
vækst-  Nårsomhelst  tempelarbejdet  er 
på  et  højt  niveau  vil  andre  aktiviteter 
være  på  et  endnu  højere  stade." 

Ældste  Wirthlin  fortsatte  med  at  si- 
ge: "Den  mere  tirnelige  side  af  organi- 
sationen i  Europa  har  været  karakteri- 
seret af  samarbejde  og  stærk  beslut- 
somhed med  hensyn  til  at  have  succes 
-  hvilket  efter  min  mening  er  nr.  1  i 
kirken  -  og  har  bidraget  til  kirkens 
fremgang  gennem  de  sidste  to  år  ved 
blandt  mange  andre  ting  at  holde  kir- 
kebygninger i  særdeles  god  stand.  Vo- 
re bygninger  er  nu  til  fordel  for  kir- 
ken." 

Efter  at  have  tjent  tre  gange  som 
fuldtidsrepræsentant  for  kirken  i  Eu- 
ropa -  som  missionær  i  slutningen  af 
30'erne,  som  områdesupervisor  i  mid- 
ten af  70'erne  og  nu  som  områdepræ- 
sident -  vil  ældste  Wirthlin  rejse  hjem 
med  minder  fyldt  med  åndelige  ople- 
velser. 

Og  han  slutter:  "Den  kærlighed  vi 
har  oplevet  hos  medlemmerne  i  Euro- 
pa vil  vi  lade  gå  videre  til  vore  børn  og 
børnebørn." 

□ 

★★★★★★★★★★★★★★★★★★★ 

Ny  missionær 


Søster  Susanne  Kørschen  Molbech 
fra  Fredericia  Ward  tjener  fra  den  16. 
oktober  1986  som  missionær  i  Scot- 
land,  Edinburgh  Mission. 

□ 

Billeder  fra  hytteturen  1986 

Pigerne  ses  ved  forskellige  aktiviteter, 
lige  fra  lagkagespisning  til  husflid 

Københavns  stavs  hyttetur  1986  l 


tavens  unge  pigers  (12-18  år)  lejr 
i  Vigsnæs  fra  d.  4.  til  d.  9.  au- 
gust blev  en  stor  succes. 


»  Hver  dag  var  planlagt,  ingen  skulle 

komme  ubenyttede  hjem,  alle  blev  sat 
i  sving,  fx.  så  onsdagens  program  så- 
ledes ud: 
kl.  7.00  vækning 

kl.  8.00-8.15  flaghejsning,  sang, 
skriftsted,  bøn 

kl.  8.15-9.15  morgenmad,  opvask 
kl.  9.30-12.00  bagning  af  kage  til  afte- 
nen 

kl.  12.30-13.30  frokost,  opvask 
kl.  14.30-16.30  forberedelse  til  afte- 
nens program:  sange,  sketch,  bål 
kl.  16.30-18.00  madlavning 
kl.  18.00-18.45  aftensmad,  opvask 
kl.  19.00-20.30  aftenprogram  med  gæ- 
ster fra  staven,  stavens  UP  og  forældre 
kl.  20.30-21.00  forfriskninger 
kl.  22.30 -ro  i  hytten! 

Sådan  var  der  noget  at  gøre  alle  da- 
gene fra  mandag  til  lørdag.  For  at  få 
et  indtryk  af  hvordan  pigerne  så  på 
denne  lejr  og  hvad  det  gav  dem,  vil  vi 
citere  fra  den  dagbog  pigerne  på  skift 
førte  over  alle  dagene.  Vi  citerer  næ- 
sten som  det  står. 

Mandag 

Vi  mødtes  på  Priorvej  klokken 
10.30  (næsten).  Bussen  kom  ilende  15 
minutter  for  sent,  men  alle  fik  lov  at 
komme  med.  Vi  nåede  lejren  hvor  vi 
blev  indestængt  i  edderkoppernes 
land,  så  selvom  vi  var  ved  at  smelte 
tog  vi  alligevel  det  hårde  arbejde  med 
j  støvsugeren.  Bagefter  spiste  vi  vores 

»klemte«  madpakke  og  gik  senere  ned 
til  det  »lækre«  vand  hvor  vi  måtte  va- 
de 500  meter  med  mudder  til  anklerne, 
tang  til  knæene  og  vandmænd  til  livet. 
Kl.  17  startede  gruppe  4  på  aftensma- 
den bestående  af  Rikke,  Anne  T.  og 
Maja,  med  kartoffelsalat  etc.  Klokken 
ca.  19.30  var  vi  færdige  og  kunne  nyde 
den  fantastiske  mad  (!)  (arme  piger). 
Køkkenet  skinnede  med  undtagelse  af 
stakkels  Sabines  stankelben  (!). 

Ved  sengetid  var  der  stadig  mange 


edderkopper,  det  blev  for  meget  for  T. 
som  endnu  engang  ville  hente  støvsu- 
geren. I  stedet  satte  hun  sig  i  margari- 
nen. Lidt  fedtet  men  ellers  gik  det  glat. 

Tirsdag 

Morgenen  skulle  have  startet  med 
en  rask  joggingtur.  Nogle  var  friske, 
andre  valgte  at  blive  i  sengen. 
Workshopsne  og  de  flittige  piger 
spandt  som  katte.  De  få  som  stadig 
sov  blev  vækket  af  hamren  og  banken. 
Så  gik  vi  med  ledernes  tilladelse  ned  at 
bade.  ADVARSEL:  C.  elsker  at 
proppe  vandmænd  ned  i  badedragter- 
ne. 

Til  sidst  gik  vi  i  seng  for  at  drømme 
om  edderkopper  og  lagkage  (det  har 
vi  fået  i  to  dage  nu). 

Onsdag 

Atter  i  dag  blev  jogging  droppet. 
Om  formiddagen  blev  der  bagt  kage 
til  aftenens  hygge.  Til  maden  var  der 
2,5  m  medisterpølse  for  lidt,  men  der 
var  lækker  grøn  salat  til.  Aftenens 
hygge  foregik  omkring  bålet,  der  kom 
nogle  forældre  og  Hans  Larsen  fra 
stavspræsidentskabet.  Som  forfrisk- 
ning fik  vi  ca.  en  bradepande  for  hdt 
af  den  lækre  chokolade  brownies. 
Fem  friske  piger  overnattede  i  det  fri. 
Da  de  lå  derude  med  et  hyggeligt  knit- 
rende bål  i  midten  og  en  stjerneklar 
himmel  var  det  lige  til  at  blive  misun- 
delig over.  Men  lad  os  nu  tælle  mygge- 
stikkene imorgen! 

Torsdag 

De  udendørssovende  blev  vækket  af 
tre  piger  der  troede  klokken  var  halv 
syv  og  så  var  den  kun  halv  seks.  Mor- 
gensamlingen blev  afholdt  indendørs. 

Flaghejsningen  blev  udeladt  for  ik- 
ke at  risikere  at  glemme  at  tage  flaget 
ned  igen,  som  de  to  foregående  dage. 
Og  så  var  der  bytur,  men  inden  blev 
der  sminket  for  alle  pengene.  I  Vor- 
dingborg blev  Gåsetårnet  besteget  af 
adskillige  og  trinene  talt  til  119  styk. 


Museumsbesøget  klarede  L.  og  M.  for 
hele  flokken.  De  andre  syntes  at  4  kr. 
var  alt  for  meget  i  entre,  men  25  kr. 
for  et  par  sko  var  meget  billigt  syntes 
nogen. 

D.  og  S.  så  et  dådyr  i  dyreparken  og 
gav  den  græs.  Bagefter  måtte  de  tælle 
deres  fingre  for  at  sikre  at  de  alle  var  i 
behold,  der  var  nemlig  blod  på  deres 
hænder! 

A.  så  en  hat  og  faldt  pladask  for 
den.  Hun  måtte  dog  opgive  at  købe 
den,  da  hun  ikke  havde  penge  nok, 
selv  om  hun  lod  hatten  gå  rundt. 

Da  vi  alle  igen  var  samlet  fik  vi  en  is 
hver  og  så  kørte  vi  stille  og  roligt  hjem- 
ad, men  på  vejen  så  vi  nogle  smarte  og 
flotte  unge  fyre,  og  buschaufføren 
havde  lyst  til  at  drille  pigerne  så  han 
duttede  i  hornet  og  de  kiggede  på  os 
som  vi  var  tossede,  og  det  var  vi  nok 
også. 

Til  aftensmaden  fortærede  vi  10  kyl- 
linger og  næsten  7  kg  kartofler. 

Fredag  var  »snakkedag«  og  »hyg- 
gedag«  og  endte  med  et  natoriente- 
ringsløb med  poster  og  en  opgave  der 
gik  ud  på  at  finde  og  medbringe  noget 
blødt,  noget  hårdt,  noget  vådt  og  no- 
get stikkende.  Det  blev  en  succes.  Sid- 
ste ledere  gik  til  ro  klokken  3.40. 

Lørdag  var  oprydnings-  og  pakke- 
dag.  T.  vaskede  køleskabet  af  3  gange 
og  der  lugtede  herligt  af  rengørinsmid- 
ler. 

Det  hele  sluttede  med  et  vidnes- 
byrdmøde,  der  var  virkelig  en  dejlig 
oplevelse  og  er  altid  højdepunktet  ved 
en  pigelejr.  Desværre  kom  bussen  lidt 
for  tidligt  så  ikke  alle  nåede  at  bære 
deres  vidnesbyrd.  Med  tårer  i  øjnene 
faldt  vi  hinanden  om  halsen  og  lovede 
hver  især  at  vi  skulle  mødes  igen  til 
næste  år  og  at  holde  fast  ved  evange- 
liet. Slut  på  dagbogen. 

Hvor  må  det  være  dejligt  at  være 
ung  i  kirken  og  få  styrke  ved  at  være 
sammen  og  fra  disse  uddrag  af  piger- 
nes dagbog  får  man  et  lille  indtryk  af 
hvor  dejligt  de  må  have  haft  det.  □ 
Jørgen  Ljungstrøm 

Kort  nyt 

om  kirken 
fra  hele  verden 

(oversat fra  CHURCH NEWS) 

CALGARY,  CANADA.  Kirkeledere 
gav  fornylig  det  canadiske  Rødekors 
en  check  på  323.000  $  som  var  ind- 
samlet ved  en  særlig  fastedag  i  Cana- 
da. Mere  end  100.000  canadiske  helli- 
ge deltog  og  pengene  skal  gå  til  de 
tørkeramte  i  Etiopien. 
SALT  LAKE  CITY.  Væksten  i  mis- 
sionsarbejdet er  stigende.  I  juli  1982 
var  der  178  missioner,  i  juli  1986  var 
tallet  193,  altså  en  fremgang  på  15.  I 
juli  1982  virkede  26.300  fuldtidsmis- 
sionærer  i  disse  missioner.  Tallet  var  i 
juli  1986  steget  til  29.670.  Men  der  er 
stadig  brug  for  flere  missionærer. 
SALT  LAKE  CITY.  Præsident  Ezra 
Taft  Benson  fyldte  87  d.  4.  august  og 
modtog  hilsener  fra  hele  verden. 
Sammen  med  sin  hustru  har  han  læst 
samtlige  breve  og  kort  men  er  ikke  i 
stand  til  at  besvare  dem  p.g.a.  det  me- 
get store  antal.  Søster  Flora  Benson 
fyldte  85  år  d.  1 .  juli  og  blev  fejret  med 
en  middag  i  sønnen  Marks  hjem.  Af- 
tenen sluttede  med  at  overvære  en 
symfonikoncert. 

LIMA,  PERU.  Kirkens  12.  missionær- 
trænings center  (MTC)  blev  indviet 
den  2.  juni  i  Lima  og  modtog  de  første 
26  missionærer  der  kom  fra  Colom- 
bia, Bolivia,  Ecuador  og  Peru.  Hver 
14.  dag  vil  en  ny  træningssession  be- 
gynde. 

ONTARIO,  CANADA.  Den  22.  juni 
blev  en  ny  stav  dannet  i  Kitchener, 
Ontario.  Det  var  stav  nummer  1600. 
For  at  få  indtryk  af  væksten  af  stave 
kan  vi  oplyse,  at  der  i  1952  var  200 
stave  i  hele  verden,  i  1977  800,  så  det 
vil  sige  at  bare  i  løbet  af  9  år  er  tallet 
fordoblet.  Staven  i  Ontario  var  samti- 
dig nr.  33  i  Canada.  Samme  dag  blev  2 
andre  stave  dannet,  en  i  Honduras  og 
en  i  Californien. 

SALT  LAKE  CITY.  Præsident  og  sø- 
ster Ezra  Taft  Benson  fejrede  d.  10. 
september  deres  60  års  bryllupsdag. 
Præsident  Benson  sagde:  »Vi  elskede 
hinanden  da  vi  blev  gift  og  det  gør  vi 
stadig«.  De  blev  viet  i  Salt  Lake  temp- 
let, og  præsident  Benson  tilføjer:  »Vi 


har  altid  følt  at  vi  var  bestemt  for  hin- 
anden«. 

JERUSALEM,  ISRAEL.  Den  17.  au- 
gust godkendte  det  israelske  kabinet 
at  BYU  kunne  fortsætte  med  at  bygge 
det  center  som  de  var  igang  med  i  Je- 
rusalem. En  talsmand  for  BYU,  Paul 
C.  Richards  siger  at  universitetet  er 
glade  for  denne  udvikling  og  for  at 
man  nu  kan  vise  at  BYU  ikke  kommer 
til  Jerusalem  for  at  missionere,  hvilket 
ellers  gav  anledning  til  stor  debat  om 
tilladelsen  til  at  bygge. 
OSORNO,  CHILE.  Missionærerne  i 
Osorno  missionen  i  Chile  har  styrket 
hinanden  åndeligt  og  det  har  resulteret 
i  400-500  dåb  om  måneden,  siger  mis- 
sionspræsident  Claudio  Signorelli.  Det 
er  svært  at  få  kontakt  med  folk  i  de 
tyndt  befolkede  områder,  især  mæn- 
dene som  arbejder  fra  tidlig  morgen  til 
sen  aften.  De  er  forbeholdne  og  arbej- 
der hårdt.  Men  når  de  bliver  undervist 
er  de  meget  modtagelige  for  evangeliet 
(ja,  se  blot  dåbstallet!). 
PORTOVIEJO,  ECUADOR.  Det  er 
aldrig  for  sent.  Griseida  Valarezo  var 
ude  at  missionere  i  en  mini-ung- 
domsmission  og  mødte  Santos  Maria 
Acosta  der  var  102  år  gammel.  Bagef- 
ter opdagede  Griseida  at  det  var  hen- 
des oldemor.  Oldemoderen  acceptere- 
de at  høre  evangeliet  og  blev  døbt  nog- 
le uger  senere  ved  »et  meget  fredeligt 
og  smukt  møde«. 

LIMA,  PERU.  Mere  end  400  frivillige 
begyndte  1.  september  at  undervise 
seminar-  og  institutklasser  til  omtrent 
9000  elever  i  de  17  regioner  der  fmdes  i 
Peru.  Henved  250  ikke-medlemmer  er 
indskrevet  i  tidlig-morgen  klasserne. 
SALT  LAKE  CITY.  Mere  end  286.000 
elever  i  30  lande  begyndte  det  nye  se- 
minar- og  instututår  i  september,  iføl- 
ge en  beregning  fra  seminarets  under- 
visningsafdeling. 

KØBENHAVN.  Det  er  20  år  siden  at 
familiehjemmeaftenen  blev  en  »insti- 
tution«. I  begyndelsen  var  det  her  i 
Danmark  torsdagen  der  blev  familie- 
aftenen. Det  første  lektiehæfte  kom  i 
1965  og  det  blev  lanceret  under  mot- 
toet: »Ingen  succes  andre  steder  kan 
opveje  fiasko  i  hjemmet«.  I  1970-71 
blev  familieaftenen  flyttet  til  mandag 
aften  og  man  kom  derved  på  linie  med 
det  der  var  gældende  i  alle  andre  lan- 
de- c 
Jørgen  Ljungstrøm 


Genealogisk 

seminar 
på  Priorvej 

Som  forberedelse  på  starten  af  et 
genealogisk  filialbibliotek  i  Kø- 
benhavn blev  der  lørdag  den  14. 
juni  afholdt  et  genealogisk  seminar  på 
Priorvej  i  København. 

Tilstede  var  højpræsternes  gruppe- 
ledere, genealogiske  konsulenter  fra 
ward  og  grene,  lærere  i  genealogiske 
klasser  samt  bibliotekarer  i  stavens 
genealogiske  bibliotek. 

Konferencen  blev  ledet  af  brødrene 
Willi  Bloch  Johansen  og  Hans  Bille- 
skov Jansen,  begge  medlemmer  af 
stavens  højråd,  med  assistance  af  sø- 
ster Lis  Billeskov  Jansen,  stavsbiblio- 
tekar. 

Der  blev  undervist  i  korrekt  udfyl- 
delse og  indsendelse  af  skemaer.  Del- 
tagerne blev  endvidere  orienteret  om 
mulighederne  og  hjælpemidlerne  det 
nye  bibliotek  indeholder. 

Vi  forventer  at  der  med  åbningen  af 
det  nye  filialbibliotek  vil  ske  en  op- 
trapning af  det  genealogiske  arbejde  i 
Danmark  til  gavn  for  alle  -  og  især  for 
tempelarbejdet. 

Når  disse  linier  læses  skulle  lokaler- 
ne være  færdige  til  biblioteket  og  alle 
registre  på  plads  og  derved  får  alle 
medlemmer  adgang  til  mere  omfat- 
tende hjælp  i  deres  genealogiske  ar- 
bejde og  jo  bedre  hjælpemidlerne  er  jo 
større  glæde  vil  der  blive  i  arbejdet. 

Det  blev  et  godt  seminar  og  vi  står 
nu  virkelig  godt  rustet  til  det  daglige 
arbejde  med  at  søge  vor  slægt. 

Stjernen  vil  senere  orientere  mere 
om  det  genealogiske  bibliotek. 

□ 

Hans  Billeskov  Jansen 


/.  kor  15:29 

Hvad  er  det  for  noget  med  at  lade  sig 
døbe  for  de  døde,  hvis  døde  overhovedet  ikke 
kan  oprejses?  Hvorfor  vil  de  så  døbes  for 
dem?  (Seidelins  overs.) 

Nyt  lektiehæfte  på  vej 


Når  disse  linier  læses  skulle  det 
nye  lektiehæfte  for  institut- 
klasserne være  på  lager  på 
Nordisk  Distributions  Center.  Bestil 
det,  køb  det,  læs  det  for  det  er  bereg- 
net for  alle  medlemmer.  Du  bør  netop 
have  dette  lektiehæfte  fordi  det  gen- 
nemgår hele  Lære  &  Pagter  på  en  må- 
de så  du  vil  komme  til  at  forstå  dette 
vigtige  standardværk.  Bogen  der 
indeholder  den  sandhed  som  er  nød- 
vendig til  din  frelse,  men  det  er  Lære 
&  Pagter  du  skal  læse,  den  indeholder 
lærdommene  men  dette  hæfte  vil  være 
et  supplement  til  dit  studium  af  skrif- 
terne. 

Joseph  Fielding  Smith  har  sagt: 
»Den  -  Lære  &  Pagter  -  indeholder 
kirkens  lære;  den  indeholder  de  pagter 
Herren  vil  slutte  med  kirken,  hvis  vi  er 


villige  til  at  tage  imod  dem.  Den  er 
vores  bog,  den  tilhører  de  sidste  dages 
hellige.  Den  er  mere  dyrebar  end 
Guld;  Profeten  siger  at  vi  skal  sætte 
den  højere  end  al  jordens  velstand.  Jeg 
gad  vide  om  vi  gør  det«.  (»Lærdomme 
om  Frelse«,  side  166,  København 
1980). 

Eller  vi  kan  sige  med  L&P  afsnit 
1:37:  »Ransag  disse  befalinger,  thi  de 
er  sande  og  troværdige,  og  de  profetier 
og  forjættelser  de  indeholder  skal  alle 
gå  i  opfyldelse«. 

Så  begynd  studiet  af  Lære  &  Pagter 
og  lad  det  nye  institutlektiehæfte  som 
netop  hedder  »Lære  og  Pagter«  hjælpe 
dig  et  godt  stykke  hen  ad  vejen.  Det 
du  betaler  for  hæftet,  nemlig  kr.  55.-  er 
alle  penge  værd. 

□ 


Guldbryllup 

Stjernen  fik  forleden  en  invitati- 
on til  en  guldbryllupsreception 
der  ville  finde  sted  i  Paradise  - 
hvilket  sted  at  bo  -  i  Californien. 

Guldbrudeparret  var  Levi  B.  Tho- 
rup og  hans  hustru  Florence.  Han  var 
missionspræsident  i  begyndelsen  af  60- 
erne  nærmere  betegnet  fra  oktober 
1959  til  juni  1963. 

I  præsident  Thorups  tid  udviklede 
kirken  sig  meget  i  Danmark,  fx.  blev 
de  to  grene  der  holdt  til  på  Priorvej 
delt  til  3:  Søndre,  Nordre  og  Centrum 
gren.  Den  ene  gren  holdt  til  i  villaen 
og  de  to  andre  i  kirkebygningen  indtil 
bygningen  på  Maglegårds  Allé  blev 
færdig,  og  det  første  spadestik  blev 
netop  taget  i  1963.  Fyn  blev  en  del  af 
Københavns  distrikt,  og  i  de  år  deltog 
5-600  medlemmer  i  distriktskonferen- 
cerne.  I  1963  undergik  Stjernen  også 
en  del  ændringer  og  hvert  nummer 
indeholdt  et  budskab  fra  missionspræ- 
sidenten  og  i  sin  afskedshilsen  skrev 
præs.  Thorup:  »Vi  har  helt  og  fuldt 
nydt  og  elsket  vor  mission,  har  lært  at 
elske  Danmark  og  de  vidunderUge 
medlemmer  af  hele  vort  hjerte,  og  når 
vi  rejser  efterlader  vi  et  stort  stykke  af 
vort  hjerte  her. 

Søster  Thorup  skrev  -  idet  hun 


mindede  om  at  hun  hver  måned  havde 
»givet  en  blomst«  som  tak  for  en  be- 
stemt lille  gerning  eller  arbejde  i  hjæl- 
peforeningen, eller  blot  for  at  hædre 
nogen:  »Jeg  vil  gerne  give  jer  en 
blomst  for  jeres  store  forståelse  og 
hjælpsomhed  når  jeg  ikke  kunne  tale 
jeres  sprog,  en  blomst  for  jeres  smil, 
gode  humør  og  venlighed.  Og  tag  så 
en  lille  blomst  og  gem  den  bort,  for 
den  slags  vil  aldrig  dø,  det  er  en  »For- 
glemmigej«. 

Denne  lille  hilsen  til  broder  og  søs- 
ter Thorup  skal  være  den  blomst  For- 
glemmigej. 

Tillykke  med  de  50  år. 

□ 

Jørgen  Ljungstrøm 


/ 


Tyggegummi,  læskedrikpulver,  chokolade 
og  kager.  Hurra  -  så  behøver  vi  ikke  at  lave 
mad  idag!  (The  New  Era) 

Dødsfald 


Led  tempelarbejdet  i  åndelighed 
og  med  kærlighed 


May  Elizabeth  Dyer,  enke  ef- 
ter ældste  Alvin  R.  Dyer 
døde  d.  10.  august  i  sit  hjem 
i  Salt  Lake  City.  Hun  blev  81  år.  Æld- 
ste Dyer  der  var  apostel  og  rådgiver  til 
Davis  O.  MacKay  døde  i  1977.  Søster 
Dyer  virkede  sammen  med  sin  mand 
da  denne  præsiderede  over  de  europ- 
æiske missioner  og  hun  var  selv  præsi- 
dent for  hjælpeforeningerne  i  Europa. 

Eva  M.  Gregersen,  Salt  Lake  City  dø- 
de d.  10.  september  1986.  Hun  var  gift 
med  Richard  Gregersen  som  var  tidli- 
gere grenpræsident  i  København  in- 
den de  i  1947  emigrerede  til  USA. 
Søster  Gregersen,  der  var  norsk  født, 
blev  84  år.  I  sine  unge  år  var  hun  mis- 
sionær i  Danmark  og  blev  kaldet  til  at 
være  redaktionssekretær  og  oversætter 
(translatør  hed  det  dengang)  for 
Skandinaviens  Stjerne,  dette  blads 
forgænger.  Hun  blev  hæderligt  afløst  i 
1933  efter  3  1/2  års  virke.  Da  hun  blev 
afløst  havde  hun  været  medlem  i  ca.  8 
år  så  halvdelen  af  tiden  havde  hun  væ- 
ret på  mission.  Ved  hendes  afløsning 
dengang  skrev  missionspræsident 
Holger  M.  Larsen:  »Blandt  missionæ- 
rerne såvel  som  blandt  søskende  har 
søster  Giertsen  (som  hun  hed)  altid 
været  ualmindeligt  afholdt  på  grund 
af  sit  vindende  væsen  og  sin  elskvær- 
dige personlighed;  altid  imødekom- 
mende, altid  med  et  smil  på  læben.  Vi 
ved,  at  Herren  ser  med  tilfredshed  på 
hendes  missionsarbejde,  og  kunne  vi 
høre  Herrens  røst,  ville  ordene  lyde: 
»Vel  gjort,  du  gode  og  tro  tjener«.  Og 
vi  tror  at  de  ord  har  lydt  til  hende,  nu. 
Hun  og  broder  Gregersen  blev  gift  d. 
6.  maj  1934.  Hendes  virkefelt  var  me- 
get stort.  Hun  var  et  meget  musisk 
menneske  og  var  beskæftiget  på  man- 
ge områder  både  litterære  og  musikal- 
ske. Det  genealogiske  lå  hende  også 
meget  på  sinde  og  hun  udførte  et  stort 
arbejde. 

O 

Jørgen  Ljungstrøm 


Tempelarbejde  er  et  stort  og 
fuldendt  arbejde  i  kirken  og  det 
skulle  udføres  med  kærlighed 
og  åndelighed.  Medlemmer  af  det 
øverste  præsidentskab  lagde  vægt  der- 
på da  de  i  august  måned  afholdt  et 
tempelpræsident-seminar  for  9  nye 
tempelpræsidenter  og  deres  hustruer. 
3-dages  seminaret  som  endte  den  21. 
august  indbefattede  gennemgang  af  al- 
le aspekter  i  tempelarbejdet. 

Præsident  Benson  sagde:  »Jeg  kan 
ikke  fortælle  jer  hvor  glad  jeg  er  for  at 
være  her  og  kunne  se  jeres  ansigter. 
Dette  er  en  del  af  det  største  arbejde  i 
verden.  Det  ved  jeg  på  samme  måde 
som  jeg  lever  og  jeg  ber  til  at  1  må 
have  det  på  samme  måde«.  Han  op- 


muntrede derefter  de  nye  tempelpræ- 
sidenter til  at  følge  de  belæringer  de 
ville  få  ved  seminaret  og  tilføjede:  »Jeg 
støtter  jer  af  hele  mit  hjerte  og  jeg  på- 
skønner jeres  reaktion  overfor  kaldet 
som  I  fik.  Jeg  holder  af  jer  og  jeg  på- 
skønner jer«.  Præsident  Benson  lovede 
dem  store  oplevelser  og  sagde  at  de 
ville  opdage  at  denne  tjeneste  ville  bli- 
ve en  glæde  og  en  velsignelse.  Han  op- 
fordrede også  præsidenterne  til  at  hol- 
de sig  nær  deres  hustru  for  de  er  ud- 
valgte ånder  og  store  personligheder. 
Og,  tilføjede  han,  når  I  sammen  tjener 
vil  I  opdage  at  Herren  elsker  jer.  Han 
vil  støtte  jer  og  gøre  jer  bedre  ud  over 
jeres  naturlige  talenter. 

□ 


Danske  Kirkedage  1986 


Hvert  3.  år  arrangerer  nogle 
grupper  under  Folkekirken 
og  forskellige  frikirker 
"Danske  Kirkedage".  I  år  blev  de  af- 
holdt i  Esbjerg  i  dagene  fra  den  30. 
juni  til  den  5.  juli.  Kirkedagene  har  til 
formål  at  tage  en  række  af  tidens  em- 
ner op  til  debat  og  lade  deltagerne  in- 
spirere hinanden  gennem  mange  for- 
skellige programmer.  Arrangementet 
var  omfattende,  og  havde  mellem  2  og 
3.000  deltagere. 

Blandt  tilbudene  i  Kirkedagene  var 
en  møderække  i  Treenighedskirken 
arrangeret  af  Dialogcentret  over  te- 
maet "Religion  og  religiøsitet  i  firser- 
ne". Dialogcentret  er  en  folkekirkelig 
organisation.  Det  ser  det  som  sin  op- 
gave, at  sprede  oplysninger  om  det  det 
kalder  "nyreligiøse"  bevægelser.  1  lø- 
bet af  4  dage  tog  man  disse  fire  emner 
under  behandling:  buddhismen,  hin- 
duismen, healing  og  mormonismen. 

Jeg  var  inviteret  med  for  at  repræ- 
sentere mormonismen.  En  halv  time 
før  mødet,  som  jeg  skulle  deltage  i, 
holdt  docent  Johs.  Aagaard  fra  Dia- 
logcentret et  lille  foredrag  med  titlen: 
"Af  sekter  vrimler  by  og  land,  men 


hvor  en  troens  brand?".  Heri  gennem- 
gik han  de  forskellige  trosretninger, 
der  opstod  i  1800-tallet,  og  kom  ind 
på,  hvad  der  gjorde  et  kirkesamfund 
til  en  sekt,  og  hvorledes  det  kvalifice- 
rede sig  til  at  blive  kaldt  kristent.  Iføl- 
ge Aagaards  udlægning  var  alle  ikke- 
katolske  kirker  sekter;  og  religioner, 
som  ikke  udelukkende  holder  sig  til 
Bibelen,  kunne  ikke  karakteriseres 
som  kristne. 

Som  indledning  til  programmet  om 
mormonismen  viste  Johs.  Aagaard  et 
15  min.  langt  uddrag  af  filmen  "The 
Godmakers".  Filmen  er  lavet  af  orga- 
nisationen "Saints  Alive"  i  den  hensigt 
at  modarbejde  Jesu  Kristi  Kirke  af 
Sidste  Dages  Hellige.  Uddraget  blev 
vist  for  at  henlede  tilhørernes  op- 
mærksomhed på  tempelarbejdet,  som 
i  filmen  bliver  betegnet  som  hemme- 
ligt og  forbeholdt  nogle  få.  Filmen  har 
ikke  dansk  tekst,  og  da  lydkvaliteten 
var  dårlig,  tror  jeg,  at  der  ikke  var  ret 
mange  der  forstod,  hvad  meningen 
egentlig  var. 

Efter  denne  introduktion  havde  jeg 
en  halv  time  til  min  rådighed  til  at 
præsentere  kirken,  og  jeg  valgte  denne 

disposition: 

1.  Joseph  Smith's  første  syn 

2.  Hvorfor  en  genoprettelse  af  Kristi 
Kirke  var  nødvendig 

3.  Hvorfor  netop  Joseph  Smith  var 
kaldet  til  denne  opgave 

4.  Jesus  Kristus  er  hovedhjørnestenen 

5.  Åbenbaringens  klippe 

6.  Kirkens  formål 

7.  Bibelske  citater  om  vore  muligheder 
for  at  udvikle  os  til  at  blive  guder. 

Mit  indlæg  blev  fulgt  op  af  spørgs- 
mål fra  tilhørerne.  Der  var  enkelte, 
der  spurgte  om  polygami,  missionæ- 
rernes arbejde,  hvorfor  præstedømmet 
indtil  for  nylig  ikke  var  tilgængelig  for 


alle.  Men  de  fleste  spørgsmål  drejede 
sig  om  tempelarbejdet  for  levende  og 
især  for  døde.  Spørgsmålene  var  til  at 
besvare,  men  svarene  faldt  ikke  i  god 
jord,  fordi  de  indeholdt  elementer  som 
ny  åbenbaring,  myndighed  og  Hellig- 
åndens gave.  Disse  tre  begreber  udgør 
netop  forskellen  på  Jesu  Kristi  Kirke 
af  Sidste  Dages  Hellige  og  alle  andre 
kirker,  og  bliver  ikke  anerkendt  af 
dem.  Som  afslutning  viste  jeg  billed- 
båndet "Herrens  Hus". 

Det  var  spændende  at  forberede  sig 
til  mødet,  og  det  var  ikke  mindre 
spændende  at  være  med.  Selv  om  der 
sandsynligvis  ikke  var  nogen  af  tilhø- 


rerne, der  ændrede  syn  på  kirken,  blev 
mit  eget  styrket. 

Selv  om  Dialogcentret  i  alle  hense- 
ender har  været  venlig  imod  mig,  for- 
ledes jeg  dog  ikke  til  at  tro,  at  det  med 
dets  oplysningskampagne  vil  føre  po- 
sitiv reklame  for  Jesu  Kristi  Kirke  af 
Sidste  Dages  Hellige.  Det  er  i  virkelig- 
heden en  god  udfordring  for  os. 

Til  sidst  vil  jeg  gerne  takke  Jens 
Kristoffersen  fra  Informationstjene- 
sten for  al  den  hjælp,  han  gav  mig  un- 
der mine  forberedelser,  og  de  søsken- 
de der  overværede  mødet,  og  sendte 
mig  opmuntrende  blikke.  □ 
Erik  Ryttersgaard 


Sommerlejr  for  UP  i  Aarhus  stav 


Odense-pigerne  bygger  bro. 


Årets  sommerlejr  for  de  unge  pi- 
ger blev  afholdt  i  dagene  26. 
juli  til  2.  august  i  Skørping. 
Der  deltog  mange  spejderpiger  fra 
alle  stavens  enheder.  Lejrens  ledere 
var  Tulle  Kristensen  og  Rita  Greger- 
sen. De  blev  ved  nadvermødet  søndag 
og  natløbet  torsdag  assisteret  af  Bjar- 
ne, Ole,  Torben,  Brian,  Jean  og  Ryan 
fra  Aalborg. 

Vi  citerer  fra  Tulles  dagbog: 
LØRDAG:  Efter  at  alle  var  ankommet 
åbnedes  lejren  kl.  15  med  bøn.  Der 
blev  givet  instruktioner  og  lejrregle- 
ment. Aftenen  sluttede  med  lejrbål. 
SØNDAG:  Møderne  afholdtes  i  hytten 
og  aftenen  sluttede  med  fireside. 
MANDAG:  Dejlig  sol.  Orden  på  alle 
pladser  og  inspektion,  derefter  hæk- 
ling og  papirklip. 

TIRSDAG:  Primitiv  madlavning  - 
vejret  var  regnfuldt.  Almindeligt  lejr- 
arbejde.  Nogle  af  teltene  blev  over- 
svømmet så  pigerne  måtte  sove  i  hyt- 


Aalborg-pigernes  lejr. 


ten. 


ONSDAG:  Vejret  var  regnfuldt  så  der 
var  morgensamling  i  hytten.  Udflugt 
til  Rebild  bakker  og  Skørping.  Om  af- 
tenen havde  vi  en  dejlig  forældreaften. 
Der  var  50  besøgende.  Pigerne  sang 
og  optrådte.  Det  blev  en  god  aften 
med  lejrbål  og  det  hele.  Om  natten 
blev  der  så  arrangeret  natløb. 
TORSDAG:  Pigerne  blev  opdelt  i 
grupper  og  tog  på  hike.  De  overnatte- 
de forskellige  steder  fx  på  hølofter. 
LØRDAG:  Dejlig  dag  med  vidnes- 
byrdsmøde  og  pakning.  Det  var  pæne 


og  nydelige  pladser  pigerne  afleverede 
og  vi  er  stolte  af  dem.  Årets  vinder  for 
den  bedste  lejr  blev  Aalborg  som  fik 
en  petroleumslampe.  Nr.  2  blev  Oden- 
se der  fik  en  bøtte  til  mel.  Men  da  alle 
havde  haft  god  orden  og  godt  kam- 
meratskab fik  de  en  ekstrapræmie.  Ef- 
ter at  have  krammet  farvel  og  udvek- 
slet adresser  var  klokken  blevet  12  og 
alt  var  i  orden. 

Vi  havde  igen  haft  en  dejlig  uge  og 
en  uforglemmelig  tid.  Tak  til  jer  alle 
og  vi  håber  at  vi  ses  næste  år. 
Johannes  Vestbo. 

Vi  bringer  sporten 


Aarhus  stavs  mestre  i  volleybold- 
Aalborg 


I løbet  af  året  bliver  der  tid  til  di- 
verse idrætskonkurrencer  stave 
og  ward  imellem.  De  foregår  i  en 
meget  hyggelig  og  afslappet  atmosfæ- 
re, for  vi  har  ingen  professionelle  og 
selvom  ambitionerne  kan  være  til  ste- 
de, så  er  vi  ofte  så  lidt  trænede  at  vi 
synes  at  det  er  herligt  bare  at  være 
med  og  have  det  rart  sammen,  men  er 
det  ikke  også  meningen,  selv  med 
sport? 

Her  er  så  nogle  resultater  fra  Aar- 
hus stav.  I  badminton  blev  følgende 
vindere: 

12- 14-årige  single:  Danell  (Aalborg) 
15- 17-årige    single:    Martin  Jensen 
(Aalborg) 

18-34-årige  single:  Torben  Jensen 
(Aalborg) 

Old  Boys:  Arne  Jensen  (Aalborg) 
Damesingle:  Kirsten  Kristensen  (Fre- 
derikshavn) 

Herredouble:  Arne  og  Lars  (Odense) 
Mixeddouble:  Torben  og  Lisbeth  Jen- 
sen (Aalborg) 

Damedouble:  Lisbeth  og  Marianne 
(Aalborg) 

Volleybold,  damer:  nr. 
2  Frederikshavn. 
Volleybold,  herrer:  nr. 
2  Frederikshavn. 


1  Aalborg,  nr. 
1  Aalborg,  nr. 


Aarhus  stav,  vinder  i  badminton,  drenge  12- 
14  år.  Nr.  1  Danell.  Nr.  2  Preben,  begge 
Aalborg. 


Der  deltog  spillere  fra  Esbjerg, 
Horsens,  Odense,  Frederikshavn  og 
Aalborg.  Vi  håber  at  der  næste  år  kan 
komme  deltagere  fra  samtlige  enheder 
i  staven,  så  læg  grunden  i  vinterens 
løb,  og  løb. 


Danmarksmesterskab  i  badminton, 
18-34  år.  Nr.  1  Lars,  Odense.  Nr.  2 
Brian.  København. 


»D  anmarksmesterskaber« 

De  blev  afholdt  i  Aarhus  i  maj  må- 
ned. Der  blev  kæmpet  på  livet  løs  fra 
kl.  12.00  til  17.30  og  der  var  mange 
spændende  kampe,  men  alt  var  præget 
af  en  god  sportsånd. 

Resultaterne  blev: 
12-14  år,  single:  David  (København) 
15-17  år,  single:  Martin  (Aalborg) 
18-34  år,  single:  Lars  (Odense) 
Old  Boys,  single:  Arne  (Odense) 
12-14  år,  double:  Sebastian  og  David 
(København) 

15-17  år,  double:  Peter  og  Søren  (Kø- 
benhavn) 

18-34,  double:  Arne  og  Lars  (Odense) 
Old  Boys,  double:  Leif  og  Ole  (Aal- 
borg) 

Damesingle:  Tina  (København) 
Damedouble:  Tina  og  Heidi  (Køben- 
havn) 

Mexeddouble:  Ejvin  og  Kirsten  (Fre- 
derikshavn) 

Volleybold  blev  for  alle  tre  rækkers 
vedkommende  vundet  af  København, 
drenge  12-17  år,  dame-  og  herreræk- 
ken. 

Hvad  andre  siger 


Biskoppen  for  Stockholm  stift  Krister 
Stendahl,  øverste  leder  for  Svenska  Kyrkan  i 
Stockholm,  skrev  følgende  i  den  svenske 
kirkes  tidsskrift:  Kyrkans  Tidning  fra  den 
IL  juli  1985. 


Københavns  Stav 

Stavens  sportsdag  afholdes  i  august 
måned  og  bød  også  i  år  på  en  masse 
god  »underholdning«.  Er  der  noget 
mere  fascinerende  end  at  se  ens  søn- 
dagsskolelærer, som  altid  er  hurtigst 
når  det  gælder  skriftsteder,  blive  slået 
af  eleverne  når  det  gælder  400  m  løb? 
Som  de  foregående  år  foregik  det  om- 
fattende stævne  i  Utterslev  Mose  i  Sø- 
borg og  blev  afviklet  næsten  uden 
regn.  Der  var  løb  af  forskellige  læng- 
der hvor  deltagerne  i  de  ældre  rækker 
måtte  hjælpes  ned  at  sidde  på  grund  af 
manglende  luft  og  ømme  muskler, 
hvis  de  da  ikke  faldt  af  dem  selv  når 
mållinjen  var  nået.  Der  blev  spillet 
fodbold  af  både  store  og  små  og  det 
var  »dejligt«  når  favoritterne  måtte  gå 
hjem  med  et  nederlag.  Desværre  har  vi 
ingen  resultatliste  fra  dette  stævne, 
men  vinderne  var  glade  og  taberne 
kommer  også  igen  næste  år. 

Og  det  er  jo  ikke  fordi  taberne  er 
dårlige,  der  var  bare  den  dag  nogle  der 
var  bedre.  Så  vel  mødt  til  sportsstæv- 
ner i  1987. 

Leif  Klitgaard  og  Jørgen  Ljungstrøm 


Danmarksmesterskab  i  badminton,  mixed- 
double.  Nr.  1  Ejvin  og  Kirsten,  Fr.  havn.  Nr. 
2  Torben  og  Lisbeth,  Aalborg. 


^  ^  r  ■  1  ænke  sig  at  et  nyt  glitren- 

I  de  hvidt  tempel  med  slan- 
JL  ke  tinder  og  tårn  er  blevet 
rejst  til  Guds  ære.  Ikke  en  kirke,  ikke 
et  kapel,  men  et  tempel  for  hellige 
handlinger  der  udføres  i  stilhed  og 
med  stor  værdighed. 

Et  tempel  hvor  det  inderste  rum 
kaldes  det  himmelske.  Et  tempel  hvor 
de  trofaste  udfører  stedfortrædende 
arbejde  i  overensstemmelse  med  Pau- 
lus' ord  om  dåb  for  de  døde  (1.  Kor 
15:29). 

Alt  efter  Joseph  Smiths  kaldelse  og 
visdom  i  1800-tallet.  Og  det  hele  in- 
denfor vort  stift,  i  Våsterhanninge, 
mellem  kirken  og  præstegården,  hvor 
jeg  havde  min  første  præstetjeneste  i 
40'erne.  Hvad  skal  vi  tænke  og  sige 
dertil? 

At  lade  som  om  det  ikke  angik  os  at 
mormonerne  -  Jesu  Kristi  Kirke  af 
Sidste  Dages  Hellige  -  har  bygget  et 
tempel  iblandt  os,  det  ville  være  over- 
legent og  nedladende!  Derfor  vil  jeg 


glædes  med  dem  over  dette  tempel 
som  de  har  bygget  med  offervilje  til 
Guds  ære.  At  erfare  deres  glæde  og 
stolthed  over  templets  skønhed  var- 
mer ens  følelse  på  en  særlig  måde. . . 

Vor  overbevisning  og  vor  tro  for- 
urenes hvis  den  ikke  kan  glædes  med 
dem  som  ikke  deler  vor  indsigt  når  de 
erfarer  nye  muligheder  for  Guds  rige. 
Således  som  Joseph  Smidt  og  hans  ef- 
terfølgere gør  når  de  tager  Mormons 
Bog  til  sig. 

Derfor  glæder  vi  os  med  dem  som 
glæder  sig  over  sit  tempel.  Guds  kær- 
lighed er  som  stranden  og  græsset,  er 
luftig  og  udstrakt  og  et  uendeligt 
hjem,  med  mange  rum". 

Artiklen  er  oversat  af  Johannes 
Vestbø  og  selv  om  den  er  fra  1985  er 
det  godt  at  vide  hvad  der  siges  om 
vort  dejlige,  smukke  tempel  i  Våster- 
hanninge, og  artiklen  vidner  om  en  bi- 
skop som  tør  give  sin  mening  til  ken- 
de. 

□ 

Projekt  Bondegård 


Så  er  vi  parate  til  dagens  arbejde  -  næsten. 


G 


^  ^  oddag!  Vi  repræsenterer 

Jesu  Kristi  Kirke  af  Sid- 
ste Dages  Hellige  måtte 
vi  komme  indenfor  og  dele  noget  godt 
om  vores  kirke  med  jer?"  På  dette 
spørgsmål  kommer  det  sædvanlige 
svar:  "Ingen  interesse!!"  hvorefter  dø- 
ren lukkes  -  sommetider  hurtigere  end 
andre  gange. 

Missionærerne  i  Lillebælt  distrikt 
der  omfatter  Fredericia,  Vejle,  Kol- 
ding og  Middelfart  var  blevet  lidt  træt- 
te af  det  sædvanlige  negative  svar  vi 
fik  når  vi  bankede  på  døre.  Nu  har  vi 
ændret  denne  henvendelse  ved  døren 
lidt,  vi  prøver  noget  nyt.  Det  lyder  no- 
genlunde således:  "Goddag  vi  er  8 
missionærer  fra  Jesu  Kristi  Kirke  og  vi 
ville  meget  gerne  arbejde  på  jeres  gård, 
vi  gør  det  gratis  en  hel  dag,  HVIS  vi  til 
gengæld  må  holde  en  slags  familieaf- 
ten på  1  time  i  jeres  hjem  med  jeres 
familie. 

I  virkeligheden  er  vi  ikke  de  første 
som  har  fået  den  ide  at  arbejde  først 
derefter  undervise.  I  Mormons  Bog 
kan  vi  læse  om  hvordan  Ammon  ar- 
bejdede for  kong  Lamoni.  Han  forbe- 
redte først  kongen  på  evangeliet  ved  at 
udvikle  et  tillidsforhold  gennem  sit 
eksempel.  Denne  undervisningsmeto- 
de viste  sig  at  være  effektiv  i  hans  til- 


fælde og  vi  besluttede  at  følge  hans 
eksempel  og  prøve  det  her  i  Danmark. 

Tilslutningen  -  fra  landmændene 
var  overraskende  positiv.  Vi  har  nu 
gjort  det  8  gange  og  hvergang  med  et 
udpræget  godt  resultat.  I  begyndelsen 
er  landmanden  en  lille  smule  skeptisk, 
men  når  de  opdager  at  vi  mener  det 
alvorligt  lyser  deres  øjne,  hvorpå  vi 
sætter  en  dato  for  at  komme  og  arbej- 
de. Vi  har  hugget  brænde,  klippet 
hække,  malet  lader,  opstillet  stengær- 
der, luget  ukrudt,  renset  stalde,  malket 
køer,  fodret  svin,  plukket  bær,  stakket 
hø,  slået  græs,  kørt  traktor  -  og  sådan 
kan  vi  fortsætte  listen.  Vi  har  arbejdet 
i  Nørre  Bjært,  Sønder  Bjært,  Middel- 
fart, Vamdrup,  Vejle,  Skanderup  og 
Børkop. 

Vi  begynder  dagen  med  at  komme  i 
vort  sædvanlige  sæt  tøj,  men  efter  en 
hurtigt  skiften  tøj  er  vi  parate  til  at 
grave  og  arbejde  som  små  heste.  Nog- 
le af  missionærerne  har  aldrig  arbejdet 
på  en  gård  før,  men  det  tager  ikke 
lang  tid  at  omstille  sig  -  eller  vænne  sig 
til  lugten.  Ved  at  arbejde  side  om  side 
med  landmanden  lærer  vi  hinanden  at 
kende  som  dagen  skrider  frem.  Og  når 
vi  når  til  dagens  slutning  er  vi  alle  go- 
de venner. 


Efter  arbejdet  er  gjort  og  vi  har  spist 
begynder  vi  på  det  vi  kom  for,  nemlig 
at  forkynde  evangeliet. 

På  grund  af  det  særlige  der  ligger  i 
at  vi  tilbyder  gratis  arbejde,  kan  bon- 
den ikke  lade  være  med  at  fortælle  om 
dette  usædvanlige  til  sine  venner  og 
familie,  og  uden  undtagelse  vil  de  invi- 
tere deres  familie  med  til  vores  aften- 
præsentation, lait  har  vi  haft  60  til 
stede  ved  vore  familieaftener. 

Programmet  består  af  sang,  lege, 
film  (Den  første  åbenbaring),  vidnes- 
byrd, fremvisning  af  Mormons  Bog  og 
bøn.  Efterfulgt  af  en  kort  spørgsmål- 
og-svar-afdeling. 

Denne  måde  at  arbejde  på  har  åb- 
net mange  døre  for  os  og  har  bragt  os 
i  aviserne  og  givet  fx.  5  minutters  in- 
terview i  radioen,  ligesom  det  har  væ- 
ret nævnt  i  en  lokal  tv-station. 

Overalt  er  "Projekt  bondegård" 
blevet  en  langt  større  succes  end  vi 
havde  forventet  og  det  har  givet  men- 
nesker en  chance  til  at  høre  om  evan- 
geliet og  vores  kirke  i  stedet  for  at  de 
ville  have  sagt:  "Ingen  interesse". 

□ 

Ældste  Karl  Hugh  og  ældste  David 
Christensen. 


Frokost  i  det  gule. 

